tomron87/hebrew-wikipedia-sentences-corpus huggingface dataset:
נינורתה יוצא להחזיר את הלוחות ובדרך הורג מפלצות שונות (הדרקון, הגיפסום, מלך הדקל, אדון סמאן-אנא, חיית הביזון, איש העקרב, ונחש בעל שבעת הראשים).
לבסוף הוא הורג את המפלצת אנזו ומחזיר את הלוחות לאביו אנליל.
בת זוגו של נינורתה נקראה אוגאלו בניפור, או באו כאשר הוא נקרא נינגרישו.
מצד אחד הוא מוצג כאיכר ואל מרפא, ומצד שני הוא אל הרוח הדרומית.
הוא היה אל אהוד מאוד בקרב האשורים, ושני מלכים (תוכולתי-נינורתה הראשון ותוכולתי-נינורתה השני) נקראו על שמו.
אשורנצירפל השני (883–859 לפנה"ס) בנה לו מקדש בעיר הבירה כלח.
בתקופה הנאו-בבלית ובתקופה הפרסית הקדומה הוא אוחד וזוהה עם האל נרגל.
הכוכב שאיתו מזוהה נינורתה הוא שבתאי.
נינטנדו 3DS היא קונסולת משחקי וידאו ניידת של חברת נינטנדו שהושקה בחודש מרץ 2011 ברחבי העולם.
הקונסולה מסוגלת לייצר אפקטים תלת־ממדיים ללא צורך מצד הצופה להרכיב משקפיים מיוחדים, בעזרת שיטה אוטוסטריאוסקופית.
הקונסולה הוכרזה רשמית ב-25 במרץ 2011, אך נינטנדו חשפה אותה רשמית כבר בתערוכת E3 של שנת 2010, ב-15 ביוני, תוך כדי שהיא מזמינה משתתפים לשחק בקונסולה.
ב-21 ביוני 2010 הוכרז רשמית שהקונסולה תצא לשוק בכל העולם ב-31 במרץ 2011. מחירה של הקונסולה היה כ-25,000 ין ביפן, ו-250 דולר באמריקה.
לאחר מספר חודשים, הורידה נינטנדו את המחיר ל-170 דולר עקב המכירות הנמוכות ברחבי העולם.
לאחר הורדת המחיר מכירות הקונסולה הכפילו את עצמן ברחבי העולם.
לקראת שנת 2012, יצאו המשחקים Super Mario 3D Land ו-Mario Kart 7 שמכרו מיליונים כבר בשבועות הראשונים לאחר ההשקה וגרמו לשילוש המכירות.
לקונסולת ה-3DS יש שני מסכים.
גודלו של המסך העליון הוא 3.53 אינץ' והרזולוציה שלו היא 800x240 פיקסלים (400x240 לכל עין), והוא מסוגל ליצור אפקט תלת-ממד אוטוסטריאוסקופי.
גודלו של המסך התחתון הוא 3.02 אינץ', מסך זה לא מסוגל ליצור אפקט תלת-ממד, אך הוא מסך מגע.
הרזולוציה שלו היא 320x240 פיקסלים.
המערכת כוללת כמה הוספות לעיצוב המקורי של ה־DS, שכוללות כפתור גלילה בצד המכשיר שמשפיע על עומק האפקט התלת־ממדי, ואף מסוגל לכבותו.
עוד נוסף בקר אנלוגי בשם "Slide Pad", מד תאוצה, וחיישן תנועה ג'יירוסקופי.
בנוסף נוספה יציאת תקשורת אלחוטית מסוג אינפרא אדום.
ל-3DS יש שתי מצלמות בחלקו החיצוני של המכשיר, המסוגלות לצלם תמונות וסרטי וידאו תלת־ממדיים, ובנוסף קיימת מצלמה נוספת מעל המסך העליון שפונה לכיוון השחקן.
לכל המצלמות יש רזולוציה של 0.3 מגה פיקסל.
המערכת מסוגלת להציג וידאו תלת־ממדי.
בדגמי ה3DS החדשים ניתן לצפות בסרטוני וידאו תלת־ממדיים מיוטיוב דרך הדפדפן המובנה.
(שירות נטפליקס ואפליקציית יוטיוב נחסמו ב-3DS ב-30 באוגוסט 2019).
הקונסולה תומכת גם במשחקי DS וגם במשחקי ה־DSi בנוסף לדור חדש של משחקים.
נינטנדו שיפרו רבות את הגרפיקה ב-3DS לעומת גרפיקת ה-DS, והשוואות מסוימות שנערכו מצאו שכוחו העיבודי משתווה ליכולת העיבוד של אייפון 3GS ו-PSP.
כרטיסי המשחק החדשים יוכלו להכיל כ-8 ג'יגה בייט של מידע, אם כי הם כמעט ואינם שונים חיצונית מכרטיס משחק של DS.
רק חתיכת פלסטיק קטנה בולטת מצד אחד, כדי למנוע הכנסת כרטיסי 3DS לקונסולת ה-DS.
ה-3DS כולל יכולות Wi-Fi ומאפשר משחק מרובה משתתפים.
המערכת מגיעה בחמישה צבעים (ביום ההשקה, לא כולל גרסאות מיוחדות): כחול, אדום, ורוד, לבן, ושחור.
למרות הצבעים השונים, בכל הגרסאות הצבע השחור יקיף את המסך העליון, זאת על מנת להגביר את האפקט התלת־ממדי.
ב-21 ביוני 2012 הכריזה נינטנדו במופע הנינטנדו דיירקט על יציאתה של גרסתה המוגדלת של הקונסולה.
מסכי הנינטנדו 3DS XL גדולים יותר בכ-90% ממסכי נינטנדו 3DS, ולפיכך מאפשרים איכות גבוהה יותר ויתרון בתוכנות הציור ל-3DS, כמו כן, אפקט תלת-הממד נשאר.
הקונסולה יצאה ב-19 באוגוסט 2012, באותו יום כמו האחים סופר מריו החדש 2 (New Super Mario Bros.
ב-29 באוגוסט 2013 הציגה נינטנדו גרסה ללא אפקט התלת-ממד.
לעומת גרסות קודמות של ה-DS, הגרסה הזאת לא ניתנת לקיפול.
המכשיר הושק ב-12 באוקטובר 2013, החבילה הבסיסית תכלול את הקונסולה בצבע אדום/כחול ועט סטילוס.
המכשיר, בדומה לקודמיו, ה-3DS וה-3DS XL מריץ משחקי DS ו-3DS (ללא תלת-ממד).
מודל משופר של הקונסולה הקודמת.
הקונסולה יציאה לראשונה באוקטובר 2014 ביפן, בנובמבר 2014 באוסטרליה וניוזילנד ובפברואר 2015 בארצות הברית ובאירופה.
המודל החדש של הקונסולה מהיר יותר, עם חיי סוללה ארוכים יותר, בעל מסכים גדולים יותר ( עליון 3.88 אינץ' ותחתון 3.33 אינץ'), שיפור באיכות המצלמה, דפדפן אינטרנט עם תמיכה בסרטוני וידאו ונוספה גם יציאת תקשורת מסוג NFC שמאפשרת לקונסולה תמיכה ישירה בפיגוריות ה-Amiibo.
ליד המצלמה, נוסף חיישן ששומר על מצב ה-3D מאוזן בעת סיבוב המסך באמצעות זיהוי פניו של השחקן, מה שמאפשר חוויית משחק טובה יותר מאשר ב-3DS המקורי.
גם נעשו שינויים בעיצובה של הקונסולה החדשה לעומת הקונסולה הקודמת: לחצני האותיות שונו לצבעים: כחול, אדום, צהוב וירוק.
(מבוסס על קונסולת ה־snes) עט הסטילוס וחריץ הכנסת קסטות המשחקים הועברו לצד הקדמי של המכשיר, נוסף גם לחצן לצד לחצני האותיות שמאפשר שליטה במשחק מבלי לחבר למכשיר בקר משחק תומך.
מערכת העברה החדשה (system transfer) מאפשרת העבר של קובצי מדיה כגון: תמונות, מוזיקה, וסרטוני וידאו ישירות מהקונסולה אל המחשב מבלי להסיר את כרטיס ה-microSD.
בדומה לקונסולות הקודמות בסדרה, גם במודל הזה ישנה תאימות לאחור המאפשרת תמיכה בכל משחקי ה-DS וה-3DS המוכרים.
ניתנת אפשרות להוריד אל הקונסולה אפליקציות לצפייה בסדרות וסרטים כגון: YouTube, Hulupuls ו-Netfilx ללא עלות ישירות מהחנות הדיגיטלית הנקראת: Nintendo eShop.
לאחר כמה חודשים, התגלו בדגמי ה־new וה־new XL באגים אשר גורמים לבעיה ברוב המשחקים (כולל: תלת-ממד שלא עובד מדי פעם או שה־DS מוחק בשיטתיות "קודים" (הדרך שבא הקונסולה קוראת את המשחקים) מחלק מהמשחקים ועוד.)
הגרסה המוגדלת של הקונסולה, בעלת מסכים בגודל כפול מהגרסה הרגילה, זו הפעם הראשונה שיצאה גרסת ה-XL באותו תאריך של המודל הרגיל של הקונסולה ואף יציאה ראשונה ב-13 בפברואר בארצות הברית שהגרסה המוקטנת שלה יצאה רק לאחר מכן.
לקונסולה יצאו משחקים בלעדיים שרצים רק עליה ולא על ה-3DS הרגיל.
המכשיר בעל מראה חיצוני חדש, עם מסך גדול ב-82% מהדגם הקודם לו.
בנוסף, הקונסולה עצמה קלה הרבה יותר, לדברי נינטנדו.
המכשיר יתמוך בכל המשחקים של קונסולת ה-3DS, חלק מהמשחקים של ה-DS, וב-Amiibo.
ניני (ספרדית: Niní) היא טלנובלה ארגנטינאית שהופקה בשנת 2009. את ניני משחקת פלורנסיה ברטוטי.
עלילת הסדרה עוסקת בניני (נינה) גומס, נערה שנולדה בשגרירות לאחר שהוריה נטשו אותה עם סבה, הגנן של השגרירות.
בהמשך הסדרה מוחלף השגריר, והשגריר החדש הוא תומאס פארקר, שמגיע עם ארבעת ילדיו המאומצים: סיסי (סיסיליה), מרטין, צ'ואו וצ'אמה, ואליהם הצטרפה העוזרת שלו, סלינה.
בתחילת הסדרה מסתכסכת ניני עם השגריר, אך מצליחה להתחבר עם ילדיו.
בהמשך, כאשר סיסי נפצעת, ניני מצילה אותה ומארחת לה לחברה בבית החולים.
ניני הייתה צריכה להתחפש לאדם אחר כדי שהשגריר לא יכעס עליה, ולפיכך המציאה דמות בדיונית בשם ניקולס סמפנו והציגה אותו כבן דודה מצדה האחר של המשפחה.
תומאס ממנה את ניקולס לתפקיד נהג השגרירות, ובנוסף ניקולס הופך לחברו הטוב ואיש סודו של תומאס.
כאשר ניני ותומאס מתאהבים, ניני מנשקת את תומאס והם מנהלים מערכת יחסים סודית, וכאשר לניני נודע הקשר של סלינה וסיסי נאלצת ניני להיפרד מתומאס, שלא הבין למה היא נפרדת ממנו.
בהמשך הסדרה נוצרו זוגות רבים, כגון משולש האהבה של מרטין, לולה, וסופיה, אך האהבה של מרטין ולולה מנצחת ומרטין מציע ללולה נישואין.
לניני היו הרבה מחזרים שגרמו לתומאס לקנא, מה שגרם לו להתאהב בניני יותר ויותר.
בהמשך הסדרה, הקשר בין ניני ותומאס נהיה חזק כל כך שתומאס מציע נישואין לניני, אך באמצע החתונה מופיע ויקטור, אחיה של סלינה המגלה לכולם שניני היא ניקולס ובכך חושף את סודה, אך תומאס מצליח לסלוח לניני והם מתחתנים.
פלורנסיה ברטוטי - ניני (נינה) גומס/ ניקולס סמפנו - נולדה בשגרירות.
חודשיים לאחר לידתה אמא נפטרה ואביה נטש אותה, ולכן היא גדלה עם סבה בשגרירות.
נערה טובת לב, וקל מאוד להתחבר עליה.
בהמשך הסדרה מתחלף השגריר ומגיע שגריר חדש בשם תומאס פארקר, עם 4 ילדיו המאומצים.
ניני בהתחלה עשתה המון בעיות, והשגריר גירש אותה מהשגרירות.
ניני ניסתה למצוא עבודה אחרת כדי שתוכל לשלם על מקום לישון בו והתחפשה לסנטה קלאוס, וכשראתה את ביתו של השגריר נפצעת היא באה לעזרתה לבושה בתחפושת, וכשהשגריר שאל אותה איך קוראים לה היא אמרה שהיא גבר, ושקוראים לה ניקולס, והיא בן דודה של ניני מהצד האחר של המשפחה.
השגריר הציע לו (לניני כניקו) לעבוד בשגרירות כנהג וגם כן לגור עם סבא של ניני, ומכיוון שהשגרירות היא ביתה ושלא היה לה איפה לגור היא הסכימה מיד.
בהמשך הסדרה סודה מתגלה לביתו של השגריר סיסי הסוד, וסיסי עוזרת לניני למצוא תחפושת כדי שתראה כמו גבר וכך גם סיסי עוזרת לניני לאחר כן גם לבנו הבכור של השגריר מרטין מתגלה הסוד וכך גם הוא עוזר לניני.
בהמשך הסדרה השגריר מתאהב בניני גם עם כל הבעיות וכך גם היא בו מה שגורם לו להחזיר אותה לשגרירות וגם כן מה שנוצר כבעיה כאשר ניקולס בשטח כך שניני מנסה כל פעם להיפטר מניקולס ואף פעם לא מצליחה, כאשר ניני מצליחה להיפטר סוף סוף מניקולס היא ותומס מתחתנים.
אך באמצע החתונה ויקטור מגיע ומגלה לכולם את סודה של ניני.
למרות הסבל שניני גרמה לתומס כאשר נגלה לומסודה באמצע החתונה הוא לא יכול היה להתעלם מזה שהוא אוהב אותה, כך שלבסוף ניני ותומאס מתחתנים.
ניקולס סמפנו - ניקולס הוא ניני שהייתה מחופשת לגבר כאשר הצילה את סיסי ביתו של השגריר כאשר נפצעה.
ניקולס התקבל לעבודה כנהג בשגרירות, ניקולס הוא גיבור, ואיש סודו של תומאס אשר עוזר לתומאס ונותן לו עצות אם צריך.
בהמשך הסדרה מתברר שלניקולס יש בעיית זיכרון שקיבל אחרי שיברון לב של ויקי (לא באמת) ואחר כך בהמשך הסדרה הוא טוען שהזיכרון חוזר אליו וכך מונע נשיקה מכרמן.
בסוף הסדרה כאשר תומאס מציע נישואים לניני ניקולס מבקש לעבור לקוטב הצפוני.
אך בסוף הסדרה מתגלה סודו שהוא בעצם ניני.
פדריקו אמאדור - תומאס פרקר - השגריר החדש של סנטה חוליאנה, אימץ 4 ילדים מרחבי העולם עם אשתו הקודמת פרננדה, אך השניים התגרשו מכיוון שניהל רומן עם העוזרת שלו סלינה.
הוא לקח את הילדים איתו לשגרירות עם העוזרת שלו סלינה.
בשגרירות הוא פוגש את כל הצוות, ואת ניני הוא פוגש מאוחר יותר, אבל ניני חשבה בהתחלה שהוא שרברב וגירשה אותה מהשגרירות, אך אחר כך הבינה שהוא השגריר.
הוא גירש אותה מהשגרירות והיא חזרה כניקו.
בפעם השנייה שמתחתן עם סלינה זה בגלל שמגלה שסיסיליה היא בתה של סלינה ושחטפו אותה ממנה בלידתה, אך מגלה שסלינה נטשה את סיסיליה כאשר נולדה ולא חטפו אותה בכלל מה שגורם לו להתגרש ממנה.
בהמשך מתגלה שהוא אוהב את ניני ובסוף הסדרה הם מתחתנים.
ומתגלה לו הסוד של ניני על ניקו.
צ'ונג מלאני - צ'ואו פרקר - בתו המאומצת של תומאס, אוהבת את טוני, בהמשך היא משתתפת בתוכנית החלפת תלמידים ומתחלפת עם תלמידה מאנגליה, וטוני מתאהב בה, אך אחר כך חוזר לצ'ואו.
חואן מנואל גוילרה - מרטין פרקר - בנו המאומץ של תומאס, הבכור במשפחה.
בהתחלה היה מאוהב בסופיה אך מבין שהיא מנצלת אותו.
בסוף מגלה שמאוהב בלולה ומציע לה נישואין.
הקטור דיאז - הורסיו ריימונדי - העוזר והמנקה של השגרירות, היה מאוהב בלופה, והציע לה נישואין, אך הבין שלא אוהב אותה כלל.
ונסה בוטרה - כרמן חוארס - מואוהבת בניקו (ניני).
כשראתה אותו עם חברתה של ניני מאוד קינאה, אך הבינה שהוא לא אוהב אותה, והתחילה לאהוב את אנחל.
בסוף הסדרה אנחל הציע לה נישואין.
שיינר כריסטיאן דיאז גומז - צ'אמה פרקר - בנו המאומץ של תומאס.
אוהב לרקוד, ומאוהב באחותה של סופיה, זואי., בהמשך העונה מתגלה שלצ'אמה יש אחות אבודה ושמה תאיס.
פאולה מוראלס - סלינה מרטינס פס - מאוהבת בתומאס ועושה הכל כדי שלא יתקרב לניני.
בן אדם מאוד רע, ובהמשך הסדרה מתגלה שהיא אמא של סיסי.
ניהלה מערכת יחסים עם תומאס והתחתנה איתו פעמיים אך הוא התגרש ממנה.
אסטבן מלוני - ויקטור מרטינס פס - מאוהב בניני.
אחיה של סלינה, עושה הכל כדי שניני ותומאס לא יהיו ביחד.
העבד של סלינה עושה כל דבר שהיא אומרת לו עד שנמאס לו ועושה הכל כדי שיהיה לאחותו רע.
בסוף הסדרה מגלה לכולם שניקו הוא ניני.
אמיליו בארדי - חואן אספוסיטו- מאוהב בסופיה, ואחיו של אנחל.
כשראה שהיא אוהבת את מרטין והפסיק לאהוב אותה.
בהמשך מתאהב באחותו של צ'אמה.
דייגו גוי - גז 'ארדו סבסטיאן - מאוהב בוויקטוריה, חברתה של ניני.
החבר הטוב ביותר של תומאס, ועוזרו הנאמן.
אורגו חואן פבלו - טוני - חבר של צ'או.
התאהב בתלמידה מחול, וזכה בתחרות ריקודים.
אך חזר לצ'או לאחר מכן.
ג'יזל בונפינו - לולה בניטז - חברתו של מרטין.
בהמשך מתאהבת בדודי, מתופף מקצועי שקיבל אותה לעבודה.
אך אחר כך מבינה שאוהבת את מרטין וחוזרת עליו, ולאחר מכן מרטין מציע לה נישואין.
"סיסליה (סיסי) - הבת המאומצת של תומאס.
עוזרת לניני בדמות של ניקולס, בהמשך הסדרה מתגלה שסלינה היא אמה שנטשה אותה.
רוצה שניני תהיה אמא שלה.
מאידה אנדרנצ'י- ויקטוריה - חברתה הטובה ביותר של ניני, מגלמת את חברתו של ניקולס, יודעת הכל על סודה של ניני ועוזרת לה גם, בהמשך הסדרה מתפתח רומן בינה לבין חברו הטוב ביותר של תומאס - סבסטיאן, אך הקשר צופה לבעיות גדולות כאשר ניקולס בשטח.
נינטקס (מאנגלית: Nintex) היא תוכנה המשמשת לניהול מערכות טפסים ותהליכים המרחיבה את מערכת SharePoint בגרסה המקומית (On premise) ואופיס 365 (Office 365) וכיום גם בסביבה ענן עצמאית.
המערכת משתלבת בסביבת הפעילות השוטפת של הארגון ומשתלבת עם מגוון מערכות נוספות על ידי חיבורים מובנים או web services וחיבורים נוספים מותאמים.
נינטקס כמערכת מידע היא תוכנה המאפשרת ליישם ולנהל תכנים ומידע בצורה ממוחשבת.
נינטקס מהווה פתרון לארגונים קטנים וגדולים כאחד המעוניינים למכן ולייעל את תהליכי הארגון והשיטות הפנים ארגוניות שלהם בזכות פשטות ההטמעתה של המערכת ללא תלות בקוד.
המערכת מאפשרת שליטה ובקרה על תהליכי עבודה מורכבים, כגון איסוף מידע באופן ממוכן ממספר רב של משתמשי קצה, סיכומי דיונים ושימוש יעיל בטפסים ארגוניים מסוגים שונים.
המערכת מספקת לארגון התרעה על התפוקה הכוללת ואילוצים פנימיים המגבילים את תפוקת הארגון.
תוכנת נינטקס לדוגמה: מאפשרת שקיפות ומתן משוב לעובדים ומנהלים, כגון דוחות על היקפי השתלמויות ועלותם הכוללת, עמידה בלוחות זמנים של פרויקטים והצגת דוחות רווח מול הפסד.
בעזרת המערכת ניתן לנהל את זרימת המידע בארגון (workflow) ליצור ולהפעיל תהליכים מורכבים על ידי מיישמים (לא מפתחים) ובכך מאפשרת יכולת שליטה מקסימלית של הלקוח, אשר אינה מצריכה תמיכה של אנשי פיתוח יקרים.
בעזרת הטמעת המערכת לקוח הקצה יכול ליצור תהליכי עבודה באופן עצמאי ללא תלות במפתחים, ההפעלה נעשית באמצעות דפדפן (כך שלא נדרשת התקנה נוספת על תחנת הקצה).
בין משתמשי המוצר בישראל, ניתן למנות את צה"ל, שירותי בריאות כללית, צים, מפעל הפיס, מכבי שירותי בריאות, משרד ראש הממשלה, אל-על ועוד.
התוכנה משווקת בלעדית על ידי חברת בינת מערכות תוכנה.
נינו שורטר (ברומאנש: Nino Schurter; נולד ב-13 במאי 1986) הוא רוכב אופני הרים שווייצרי לשעבר.
האלוף האולימפי (ריו דה ז'ניירו 2016), סגן אלוף אולימפי (לונדון 2012) ובעל מדליית ארד אולימפית (בייג'ינג 2008).
שורטר נולד בטרנסנאוס , כפר קטן, דובר רומאנש, בקנטון גראובינדן.
בגיל 7 ניצח בתחרות אופניים מקומית ומאז הוא מתאמן ומתחרה בתחום.
אליפויות עולם בקטגוריות ג'וניורס ועד גיל 23
ב-2003 זכה שורטר במדליית הכסף באליפות העולם שנערכה בלוגאנו שבשווייץ בקטגוריית הג'וניורס (עד גיל 18).
ב-2004 הוא ניצח באליפות העולם שנערכה בלה ז'ה (Les Gets) שבצרפת, עדיין בקטגוריית הג'וניורס.
כמו כן, היה שותף לזכיית נבחרת שווייץ במדליית הכסף במרוץ השליחים.
ב-2005, בשנתו הראשונה בקטגוריית הגיל עד 23, זכה במדליית הארד באליפות העולם שנערכה בליביניו שבאיטליה.
ב-2006, בהיותו בן 20 בלבד, ניצח באליפות העולם שנערכה ברוטורואה (Rotorua) שבניו זילנד בקטגוריית הגיל עד 23. כמו כן, היה שותף לזכיית נבחרת השליחים השווייצרית במדליית הזהב.
באליפות העולם שנערכה בפורט ויליאם שבסקוטלנד ב-2007, זכה שורטר במדליית הכסף בקטגוריית עד גיל 23 (אחרי יאקוב פוגלסן מדנמרק) והיה שותף לזכיית הנבחרת השווייצרית במדליית הזהב במרוץ השליחים.
בשנותיו בג'וניורס ובעד גיל 23, ניצח שורטר 4 פעמים באליפות אירופה באופני הרים: ב-2004 בג'וניורס וב-2006, 2007 ו-2008 בקטגוריית עד גיל 23.
למרות גילו הצעיר, החל שורטר להתחרות בסבב הגביע העולמי כבר מראשית הסבב ב-2008. בעקבות דירוגיו הגבוהים במרוצים, נכלל שורטר בסגל הנבחרת השווייצרית (הנחשבת כמדינה החזקה ביותר בעולם בספורט זה) לאולימפיאדת בייג'ינג (2008).
הוא הצדיק את הכללתו בסגל לאחר שזכה במדליית הארד האולימפית אחרי המנצח, ז'וליין אבסלון וז'אן-כריסטוף פרו (שניהם מצרפת).
ב-2008, שנתו האחרונה בקטגוריית הגיל עד 23, ניצח שוב באליפות העולם שנערכה בואל די סול שבאיטליה והיה שותף למדליית כסף במרוץ השליחים.
כבר בשנתו הראשונה בבוגרים ניצח שורטר באליפות העולם של 2009 שנערכה בקנברה שבאוסטרליה לאחר שניצח את האלוף האולימפי, ז'וליין אבסלון, במאוץ אל קו הסיום לאחר דו-קרב צמוד בין שני הרוכבים לאורך חלק גדול מהמרוץ.
בכך הפך למנצח הצעיר ביותר בהיסטוריה של אליפות העולם בקרוס קאונטרי לגברים.
ב-2010 ניצח שורטר בשני מרוצים מתוך ששת מרוצי סבב הגביע העולמי וניצח בסבב כולו כשהקדים את ז'וליין אבסלון ואת ירוסלב קולהווי.
באליפות העולם שנערכה במון סן-אן (Mont Sainte-Anne) שבקנדה סיים רביעי.
בסבב הגביע העולמי של 2011 ניצח שורטר במרוץ הראשון שבסבב, אולם הרוכב הבולט בשנה זו, הצ'כי ירוסלב קולהווי, ניצח ב-5 מתוך 7 המרוצים שבסבב וזכה בניצחון הכללי.
שורטר, שסיים ארבעה מהמרוצים במקום השני, סיים במקום השני בדירוג הכללי והקדים את ז'וליין אבסלון שסיים שלישי.
באליפות העולם, שנערכה בשמפרי (Champéry) שבשווייץ, סיים שני אחרי ירוסלב קולהווי ולפני ז'וליין אבסלון.
ב-2012 ניצח שורטר ב-4 מרוצים מתוך שבעת מרוצי הסבב וניצח בסבב כולו כשהקדים את ברי סטנדר וירוסלב קולהווי.
לאולימפיאדת לונדון (2012) הגיע כאחד המועמדים המובילים לניצחון במרוץ ואכן, מתחילת המרוץ ועד סופו היה בין שלושת הרוכבים שהובילו את המרוץ אך נכנע במאוץ אל קו הסיום לירוסלב קולהווי וזכה במדליית הכסף.
כחודש לאחר מכן, ניצח שורטר באליפות העולם שנערכה באוסטריה כשהקדים שני רוכבים שווייצריים נוספים: האחים לוקאס פליקינגר (מקום שני) ומתיאס פליקינגר (מקום שלישי).
ב-2013 ניצח שורטר באליפות העולם שנערכה בפיטרמריצבורג (Pietermaritzburg) שבדרום אפריקה.
באותה שנה הוא ניצח בסבב הגביע העולמי לאחר שניצח בשלושה מתוך ששת מרוצי הסבב.
כמו כן, ניצח ב-2013 באליפות שווייץ.
ב-2014 ניסה שורטר בתחילת העונה לרכוב בדבוקה המקצוענית של אופני הכביש ורכב בשורות הקבוצה האוסטרלית, "אוריקה-גרינאדג'".
מאפריל 2014 ניהל שורטר ברוב המרוצים החשובים של אופני ההרים מאבקים מול ז'וליין אבסלון ושניהם בלטו כרמה אחת מעל שאר המתחרים.
במרוצי סבב הגביע העולמי הם חלקו את כל הניצחונות ב-7 מרוצי הסבב; ארבעה ניצחונות לשורטר ושלושה לאבסלון.
למרות זאת, ניצח אבסלון בסבב בזכות מיקומים משופרים שלו במרוצים בהם לא ניצח ושורטר סיים שני.
ב-2015 המשיך שורטר בשליטתו בענף.
הוא ניצח בפעם הרביעית בסבב הגביע העולמי כשניצח גם ב-3 מרוצים מתוך ששת מרוצי הסבב, ובשלושה האחרים סיים במקום השני.
בדירוג הכללי הוא הקדים בסיום את יריבו הבולט, ז'וליין אבסלון.
הוא ניצח בפעם הרביעית באליפות העולם שנערכה באנדורה וגם כאן הקדים את אבסלון.
כמו כן, הוא ניצח במשחקים האירופיים שנערכו לראשונה בבאקו, אזרבייג'ן.
ב-2016 ניצח שורטר באליפות העולם, שנערכה בנובו מסטו שבצ'כיה, כשהקדים את ירוסלב קולהווי מצ'כיה ואת ז'וליין אבסלון.
בסבב הגביע העולמי ניצח שורטר בשלושה מרוצים מתוך ששת מרוצי הסבב תוך שהוא מפגין בחלקם עליונות על יריבו אבסלון.
אולם, אבסלון ניצח אף הוא בשלושה מרוצים וניצח בדירוג הכללי (שורטר סיים שני) בזכות מקומות שני ושלישי שהשיג בכל שאר המרוצים.
באולימפיאדת ריו דה ז'ניירו ניצח שורטר בצורה ברורה וזכה במדליית הזהב, לאחר שהקדים את קולהווי ואת קרלוס קולומה מספרד.
באוגוסט 2017 השלים שורטר הישג חסר תקדים, כשניצח בכל ששת מרוצי סבב הגביע העולמי של עונת 2017. כשבועיים לאחר סיום הסבב ניצח באליפות העולם שנערכה בקיירנס שבאוסטרליה.
ב-2018 ניצח שורטר בפעם השישית בסבב הגביע העולמי לאחר שניצח בארבעה מתוך שבעת מרוצי הסבב.
שבועיים לאחר מכן, ניצח באליפות העולם שנערכה בלנצרהיידה שבשווייץ, באזור בו נולד שורטר.
הוא הקדים את האיטלקי גרהארד קרשבאומר ואת כוכב ענף הסייקלו-קרוס ההולנדי, מת'יו ואן דר פול.
כמו כן, היה שורטר שותף לניצחונה של נבחרת השליחים השווייצרית במרוץ השליחים באליפות העולם.
ב-2019 ניצח שורטר בפעם השמינית באליפות העולם, שנערכה במון סנט אן בקנדה, כשניצל את היעדרו של יריבו הגדול בעונה זו, מת'יו ואן דר פול.
זמן קצר לאחר מכן ניצח בפעם השביעית בסבב הגביע העולמי לאחר שניצח בשניים מתוך שבעת מרוצי הסבב.
לאחר שבשנת 2020 לא נערכו מרוצים בשל מגפת הקורונה, בעונת 2021 ניצח שורטר בפעם התשיעית באליפות העולם, כשהקדים במרוץ את בן ארצו מתיאס פליקינגר ואת הצרפתי ויקטור קורצקי.
בסבב הגביע העולמי הוא סיים במקום הרביעי (המנצח - מתיאס פליקינגר) וללא אף ניצחון במרוץ.
ב-2022 הוא ניצח בפעם העשירית באליפות העולם, כשהקדים את הספרדי דוויד ואלרו סראנו ואת הצרפתי לוקה בראידו.
הוא זכה באותה אליפות גם במדליית זהב כחלק מנבחרת שווייץ במרוץ השליחים.
הוא ניצח בסבב הגביע העולמי בפעם השמינית.
הוא ניצח במרוץ אחד בסבב והעלה את מאזנו ל-33 ניצחונות במרוצי סבב הגביע העולמי והישווה בכך את שיאו של ז'וליין אבסלון.
ב-2023, כשהוא בן 37, זכה במדליית הארד באליפות העולם, אחרי המנצח, תומאס פידקוק מבריטניה ואחרי סמואל גייז מניו זילנד.
באוקטובר באותה שנה השלים ניצחון תשיעי בסבב הגביע העולמי.
באולימפיאדת פריז ב-2024 היה שורטר נושא הדגל של המשלחת השווייצרית (יחד עם הקלעית נינה כריסטן ).
הוא סיים ב-2024 במקום הרביעי בדירוג הכללי של סבב הגביע העולמי וניצח באחד ממרוצי הסבב (ואל די סול).
ב-16 באוגוסט 2025 הודיע שורטר כי יפרוש מתחרויות בסוף עונת 2025. המרוץ האחרון בו השתתף היה ב-21 בספטמבר 2025 בלנצרהיידה בשווייץ.
נחשב כ"רוכב ה-XC (קרוס קאנטרי) המושלם" במיוחד בולטת עליונותו בירידות.
נינוצ'קה הוא סרט דרמה-קומדיה אמריקאי משנת 1939 בבימויו של ארנסט לוביטש.
הסרט מגולל את סיפורה של צירה רוסית המתאהבת בגבר צרפתי במהלך ביקורה בצרפת.
בסרט משחקים גרטה גרבו ומלווין דאגלס בתפקידים ראשיים.
זהו סרטה הקומי הראשון של גרבו.
בנוסף, זהו אחד הסרטים האמריקאיים הראשונים המתארים את רוסיה הקומוניסטית באופן הומוריסטי.
ב-1990, נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.
גרטה גרבו - איונווה נינוצ'קה
מלווין דאגלס - לאון דאלאווט
אינה קלייר - הדוכסית סוואנה
הסרט יצא לאקרנים במהלך מלחמת העולם השנייה ברחבי אירופה.
ברית המועצות ובנות בריתה החרימו את הסרט עקב תוכנו.
למרות זאת הסרט היה הצלחה כלכלית ברחבי העולם.
חרף הניסיון לצייר את תפקידה הראשון הקומי של גרטה גרבו, למעשה כבר בסרט "המלכה כריסטינה" (1933) ניהלה דיאלוגים קומיים עם השחקן ג'ון גילברט.
הסרט זכה לביקורות מהללות ולהצלחה כלכלית ברחבי העולם.
הסרט השפיע רבות על סרטים כמו גרבי משי (1957) ולבני הברזל (1956).
מכון הסרטים האמריקאי דירג את הסרט ברשימות מאה שנים...
מאה תשוקות במקום ה-40 ומאה שנים...
הסרט היה מועמד לארבעה פרסי אוסקר; הסרט הטוב ביותר, השחקנית הטובה ביותר (עבור גרטה גרבו), התסריט הטוב ביותר והתסריט המקורי הטוב ביותר.
נינטנדו לנד הוא משחק הווידאו הראשון של נינטנדו לקונסולת ה־Wii U והוא מציג במידה נרחבת את אופני השימוש בקונסולה.
המשחק מתרחש במעין פארק שעשועים ובו שנים-עשר מתקנים הקשורים בדמויותיהם של נינטנדו, כל מתקן הוא משחק שונה.
הדמויות בהם משתמשים השחקנים הן דמויות ה־Mii שהם יצרו, אך בכל משחק ה־Mii מחופשים לדמות אחרת.
המשחק מתרחש בפארק השעשועים "נינטנדו לנד", ובפעם הראשונה שהשחקן נכנס למשחק, מוניטה מסבירה לו ועוזרת לו להבין כיצד משחקים, מוניטה היא רובוט מרחף בעל זרוע אחת וצג במקום ראש.
במרכז ארץ נינטנדו עומד המגדל המרכזי, שבראשו צג ענק בו יכול השחקן להשתמש במטבעות שצבר במהלך המשחק כדי לעצב באמצעות קישוטים ומוזיקה את פארק השעשועים.
בגרסה 1.1.0 של נינטנדו לנד יכולות דמויות Mii של אנשים מכל העולם להגיע לפארק של השחקן (בתנאי שיש אינטרנט).
השחקן יכול ללחוץ על דמויות ה־Mii כדי לקבל מידע על הישגיהם של השחקנים האחרים במשחקים השונים שבפארק.
האגדה של זלדה: משימת קרב - המשחק בהשראת סדרת המשחקים המצליחה של נינטנדו, האגדה של זלדה.
במשחק משתתפים אדם אחד השולט באמצעות בקר ה-Gamepad ועוד 1–3 שחקנים אחרים המשתמשים בווימוט רגיל.
השחקן השולט בגיימפד נלחם באמצעות חץ וקשת, בעוד האחרים נלחמים בעזרת חרבות ומגנים.
מטרת המשחק היא להביס את היריבים.
פיצוץ מטרויד - מבוסס על סדרת משחקי מטרויד של נינטנדו.
האדם השולט בגיימפד טס בחללית של סאמוס אראן, בעוד עד ארבעה אחרים הולכים ברגל (שימוש בווימוט רגיל ובנונצ'אק).
יש שלושה מצבי משחק, ובכל אחד מהם המטרה שונה.
הרפתקת פיקמין - מבוסס על הסדרה פיקמין, שהכותר השלישי בה יצא ל־Wii U.
האדם השולט בגיימפד מתפקד כאולימר, קפטן ספינת החלל, מפקד על פיקמינים קטנים, בעוד עד ארבעת האחרים משחקים כפיקמינים גדולים הרבה יותר.
השחקנים צריכים לעבוד ביחד על מנת לעבור שלבים ולהביס אויבים.
תופסת מריו - במשחק זה המבוסס על סדרת הדגל של נינטנדו, האחים סופר מריו, עד ארבעה שחקנים בתחפושות טוד (שימוש בווימוט רגיל) רודפים אחרי שחקן אחד, המשתמש בגיימפד, בתחפושת מריו.
המטרה של שחקני הטוד במשחק היא לתפוס את שחקן המריו כמה שיותר מהר.
המטרה של שחקן המריו במשחק היא לא להיתפס.
האחוזה הרדופה של לואיג'י - משחק זה, המבוסס על הכותרים האחוזה של לואיג'י והאחוזה של לואיג'י 2: ירח אפל מתרחש בתוך אחוזה רדופה, בה יש אדם אחד המשתמש בגיימפד בתחפושת רוח רפאים שמטרתו להבהיל את שאר השחקנים (בתחפושות לואיג'י) ולהשתדל שלא יורידו לו את כל נקודות החיים.
השחקנים התופסים משתמשים בפנס כדי להאיר את הרוח כדי שתראה את הלב האמיתי שלה, ואת נקודות החיים שלה, כמו במשחקים המקוריים.
חיות עוברות: יום מתוק - מבוסס על הסדרה חיות עוברות .
מטרת המשחק היא לאסוף כמה שיותר ממתקים מבלי להתפס על ידי השומרים, המופעלים בידי השחקן השולט בגיימפד.
ארמון הנינג'ות של טקאמארו - מבוסס על המשחק היפני משנת 1984 נאזו נו מוראסם ג'ו.
השחקן שולט בנינג'ה באמצעות בקר הגיימפד ושולח גלים של שוריקני נייר על נינג'ות אויבות.
מסלול הריסוקים של דונקי קונג - במשחק זה, המבוסס על המשחק המפורסם דונקי קונג, צריך השחקן השולט בגיימפד להטות את הגיימפד כדי להעביר חבית דרך מסלול מכשולים.
המרוץ המסובב של קפטן פלקון - מבוסס על סדרת המשחקים אף-זירו .
משחק יחיד בו השחקן חייב להתחמק ממכשולים בעודו עובר דרך שנים-עשר אזורים שונים.
בריזת טיול הבלונים - מבוסס על המשחק קרבות בלון .
המשחק דומה למצב טיול הבלון במשחק המקורי, בו השחקן צריך לעבור דרך מסלול מכשולים אווירי בעודו עף בעזרת בלונים.
עגלת הפירות של יושי - משחק זה, המשתמש בדמותו של יושי, הדינוזאור הירוק, מצריך מן השחקן להעביר את יושי דרך כל חלקי השלבים ולאסוף את כל הפירות שבדרך.
ריקוד התמנון - מבוסס על סדרת המשחקים גיים אנד וואץ' .
במשחק זה השחקן חייב לחזור על הקצב והתווים שמוצגים לפניו, באמצעות שימוש במקשי הגיימפד.
סר ניניאן מרטין סטיבן היה משפטן אוסטרלי שכיהן כשופט בית המשפט העליון של אוסטרליה עד אשר מונה להיות המושל הכללי ה-20 של אוסטרליה.
סטיבן נולד בעיר הנלי שעל התמזה במחוז אוקספורדשייר שבאנגליה.
עוד לפני שמלאה לו שנה, מת אביו, פרדריק, שבמלחמת העולם הראשונה שירת כשליח על אופנוע וניניאן גודל על ידי אמו, ברברה.
סטיבן למד בבית הספר על שם סנט פול שבמערב קנזינגטון, לונדון ובהיותו ילד היגר עם משפחתו לאוסטרליה, שם המשיך את לימודיו בבית הספר התיכון של הקולג' הסקוטי במלבורן.
את לימודיו הגבוהים הוא החל באוניברסיטת מלבורן, אך הם נקטעו כאשר פרצה מלחמת העולם השנייה, שבה הוא שירת בדרגת קורפורל (מקביל לרב"ט בצה"ל) בקבוצת התובלה הימית השלישית של חיל ההנדסה של צבא אוסטרליה בגינאה החדשה ובבורנאו והשתחרר ב-1946 בדרגת לוטננט.
ב-1950 השלים סטיבן את לימודי המשפטים והוסמך על ידי לשכת עורכי הדין של ויקטוריה ב-1952.
בשנות השישים היה סטיבן אחד מעורכי הדין המסחריים והחוקתיים המובילים באוסטרליה.
ב-1966 הוא מונה להיות פרקליט הכתר (Queen's Counsel).
ב-30 ביוני 1970, מונה סטיבן להיות שופט בבית המשפט העליון של מדינת ויקטוריה.
בתפקיד זה הוא כיהן עד ה-29 בפברואר 1972, אז ויתר עליו כדי להתמנות כשופט בבית המשפט העליון של אוסטרליה.
למרות שהוא מונה על ידי ממשלה מטעם המפלגה הליברלית האוסטרלית, הוא לא הוכיח עצמו כבעל דעות שמרניות בנוגע לזכויות של המדינות.
על פי דעותיו הוא ניצב ב"מרכז המתון" של חבר השופטים, בין הארכי-שמרן, סר גרפילד ברוויק לבין ליונל מרפי הרדיקלי.
ב-1982 הוא היה חלק מהרוב שהחליט על הפירוש המורחב של הסמכויות של חוקת אוסטרליה במסגרת משפט קורוורטה נגד ביילקה-פטרסן (Koowarta v Bjelke-Petersen).
במרץ 1982, בעצת ראש ממשלת אוסטרליה, מלקולם פרייזר, מינתה המלכה אליזבת השנייה את סטיבן לתפקיד המושל הכללי של אוסטרליה.
ב-29 ביולי 1982, עם פרישתו של סר זלמן כהן, הוא הושבע לתפקידו.
ב-1983, לאחר שפרייזר הובס על ידי מפלגת הלייבור בראשותו של בוב הוק, לא הייתה לסטיבן כל בעיה לעבור לעבוד עם מממשלת הלייבור.
ב-1987, בעצתו של הוק, האריכה המלכה את תקופת כהונתו של סטיבן ב-18 חודשים, כאות הערכה אישית וכדי לאפשר לביל היידן (שהוק הבטיח לו להיות המושל הכללי הבא), לעזוב את החיים הפוליטיים בזמן המתאים.
סטיבן הוא המושל הכללי היחיד שאישר שני פיזורים כפולים של שני בתי הפרלמנט האוסטרלי, ב-1983, על פי בקשתו של פרייזר וב-1987, על פי בקשתו של הוק.
ב-1989, מונה סטיבן להיות השגריר למען הסביבה (Ambassador for the Environment) הראשון של אוסטרליה.
במהלך שלוש שנות כהונתו בתפקיד זה, הוא הקדיש את עצמו בעיקר לפעילות למען איסור הכרייה באנטארקטיקה.
ב-1991 הוא לקח על עצמו משימה קשה כיושב ראש ועדה לתיווך במשא ומתן לשלום בצפון אירלנד.
בין השנים 1993–1997 הוא כיהן כשופט בבית הדין הפלילי הבינלאומי ליוגוסלביה לשעבר ובבית הדין הפלילי הבינלאומי לרואנדה.
החל מ-1998 הוא כיהן כיושב ראש מועצת האזרחות של אוסטרליה (Citizenship Council).
ב-1994 הוא פעל כשליח מיוחד של מזכ"ל האו"ם לפתרון הסכסוך בבנגלדש.
ב-29 באוקטובר 2017, בגיל 94, סטיבן נפטר במלבורן.
נינו (חנניה) הרמן (נולד ב-4 בפברואר 1952) הוא צלם אמנותי ישראלי.
הרמן נולד ב-1952 בתל אביב לגבי (גבריאל) הרמן, ממקימי קיבוץ עין גב, יועץ טכני וממציא פטנטים; שירת שנים רבות כראש מדור תכנון ופיתוח בחיל האספקה של צה"ל.
אמו, לורה, נולדה בברלין והייתה ציירת.
בתום מלחמת העולם השנייה הוריו נפגשו באמסטרדם ועלו לישראל.
נינו הרמן הוא נכד לד"ר יהודה הוגו הרמן (1940-1887), יליד אוסטריה-הונגריה, שהיה מראשי ארגון בר כוכבא, עורכם של העיתונים "Selbstwehr" ו"יידישה רונדשאו".
בגיל שנתיים לקה בשיתוק ילדים (פוליו) שהותיר אותו מוגבל.
גדל מגיל ארבע ברמת גן.
בהיותו בן שבע עשרה החל הרמן לעבוד כעוזר צלם בסטודיו של אפרים קדרון בתל אביב (1969–1971).
ועבד כצלם עיתונות עצמאי, כצלם של "עולם הקולנוע" לצד כתב הבידור ג.
צלם לשכת העיתונות הממשלתית בתל אביב (1973–1974).
הרמן יסד יחד עם הצלמים שעיה סגל ושמואל רחמני את סוכנות הצילום "24+" שסיפקה צילומים לעיתון "מעריב" (1974–1977), ב"מעריב" עבד כצלם חדשות ומגזין, בין השאר לצידם של יעקב ארז, יגאל לב, משה דור ולוי יצחק הירושלמי ואחר-כך כצלם המערכת של העיתון בירושלים.
ייסד ביחד עם הצלם אלי הרשקוביץ את סוכנות הצילום הירושלמית "זום 77" - שעבדה בשירות "ידיעות אחרונות", Associated Press ו"טיים מגזין" (1977 – 1979).
הרמן חזר לצלם בלע"מ ועבד עם משרד ראש הממשלה (1979–1986).
במסגרתה תיעד את הסכם השלום בין ישראל למצרים.
ליווה את ראשי הממשלה בגין, שמיר ופרס בישראל ומחוצה לה; המשיך ללוות את פרס גם כשר חוץ ושר אוצר.
תצלומיו הופיעו בפרסומים, ספרים ותערוכות קבוצתיות רבות שנלקחו מאוסף התצלומים הלאומי של לע"מ ומהארכיון של עיתון מעריב.
בשנים (1987–1998) היה עורך צילומים בדסק החדשות של העיתון מעריב ובעקבות פציעה שעבר פרש מהעיתון.
בשנת 2000 נהרג בנו צלם צבאי בתאונת דרכים והרמן הפסיק לצלם.
בשנת 2009 חזר לצילום, ומאז הוא עוסק בצילום אמנותי ומתעד אנשים.
העבודות האחרונות מהסדרה "מבעד לחלון" שעלו ב"דימויי יומי" חודש באוגוסט 2015 באתר "ערב רב" מתכתבות עם ציור.
בעבודותיו הוא אינו עושה כל שימוש מניפולטיבי בפוטושופ.
הרמן היה יועץ אמנותי בחברת "סט הפקות" לסרטיו של הבמאי זוכה פרסי האמי דני סיטון (2000–2012).
משנת 2009 מנהל את בלוג הצילומים האישי שלו "מרחבי הלב".
ביולי 2022 פורסמו כמה מיצירותיו במגזין "גרנטה".
במרץ 2023 נבחר סרטו "טרסות - רסן הפשטות" להצגה בפסטיבל "אפוס 14" - תערוכה בעקבות משוררים, כאחד מבין עשרה סרטים נבחרים.
באפריל 2023 יצא לאור ספרו "הר הרוח" המשלב כתיבה וצילום.
באוקטובר 2025 יצאה לאור מהדורה אנגלית של הספר, בשם "The Windswept Mountain".
חבר בגלריה השיתופית "מקום לאמנות" בקרית המלאכה, בדרום תל אביב, וכן חבר בהוצאת ספרים כהל קואופרטיב.
רונית צור, אוצרת התערוכה "תל אביב - ברלין במעבר":
ג'ניפר בנאדי בלוך, מתוך קטלוג עלמא, תערוכת "לא שם פרטי":
משנת 1979 נשוי לתחיה הרמן, אשת חינוך ובוגרת החוג לאמנות באוניברסיטה העברית והם מרצים יחד על עבודותיו.
מתגוררים ביישוב הקהילתי נטף שבהרי יהודה, שהם היו ממקימיו בחורף 1981. יש להם שלושה בנים.
2009 - "רגעים של כל אחד", גלידריה אניטה, פלורנטין תל אביב.
אוצרת: תחיה הרמן, יועץ: ג'ואל קנטור
2011 - "בין נטף לפלורנטין", מוזיאון ארץ ישראל, תל אביב.
2011 - "דימויים קולנועיים II", סינמטק תל אביב.
2012 - "דימויים קולנועיים", סינמטק ירושלים.
2014 - "ניירות של צלם", גלריה קיבוץ נען.
אוצרות: חמוטל פרידברג ודורית קופיט
2016 - "במקום - הצילום של נינו הרמן", גלריית לורי טיש, ניו יורק
2017 - "עובר אורח", בית האמנים החדש, ראשון לציון, אוצרת: ג'ניפר בנאדי בלוך
2017 - "השתקפויות משתברות" (קיר צילום בתערוכה 'פוטוסופיה' של פייר פאולין), גלריית הסטודיו, אוצר: שוקי קוק
2017 - "רשימות מתל אביב", JCC, קרקוב, אוצרת: תמר אייזן גולדשטיין.
2018 - "במקום", 70 שנה לישראל, הוצגה בשני מקומות: גלריה לאמנות PJCC, גלריה קורלנד סטיינוול, פרנסיסקו.
2021 - "מרחב פתוח", בית דניאל - מרכז ליהדות מתקדמת, תל אביב, אוצרת: יהל זקס.
2024 - "לידיעת הזמן השברירי", מקום לאמנות, תל אביב.
2024 - "מבעד למרחבי הלב", גלריה אורייתא, הושעיה
אוסף התמונות של מוזיאון נחום גוטמן לאמנות.
אוסף אמנות בית מדרש "עלמא".
תצוגת קבע מוזיאון מרכז יצחק רבין לחקר ישראל.
תצוגת קבע במוזיאון העיר תל אביב-יפו
נינו גאלוביץ' (נולד ב-6 ביולי 1992) הוא כדורגלן קרואטי המשחק בארוקה בעמדת הבלם.
גאלוביץ' הוא בוגר מחלקת הנוער של ר.נ.ק.
ב-10 בספטמבר 2011 גאלוביץ' ערך את הופעת הבכורה שלו בליגה הראשונה במשחק הליגה נגד ואראז'דין.
בעונתו הראשונה התקשה לקבל את ההזדמנות בהרכב בגלל העדפתו של המאמן לתת את חולצת ההרכב לשחקנים מנוסים יותר.
את עונת התחיל כשחקן הרכב, אך במהלך העונה הגיע מאמן חדש לקבוצה ומעמדו של גאלוביץ' התערער.
בעונת הצליח לבסס את מעמדו בהרכב הקבוצה ושיחק 33 משחקים ואף קיבל את סרט הקפטן.
בקיץ הושאל לסלאבן בלופו לתקופה של חצי עונה.
בינואר חזר לספליט, אך ישב ביציע עד לסיום העונה עקב מחלוקות כספיות עם ההנהלה.
ב-19 בדצמבר 2016 שוחרר מהקבוצה.
בינואר חתם בדינמו מינסק מליגת העל הבלארוסית.
שם שיחק במשך שנתיים, אז עבר לסגאן טוסו היפנית.
ב-16 ביולי 2019 הושאל לדינמו מינסק.
ב-18 בינואר 2020 חתם ברייקה לשנה וחצי.
נינטנדו סוויץ' היא קונסולת משחקים מבית נינטנדו שהגיעה לחנויות במרץ 2017. הקונסולה היא שילוב היברידי בין קונסולה ניידת עם מסך עצמאי לקונסולה נייחת המתחברת למסך חיצוני וכוללת מעבד וכרטיס גרפי חזקים יותר משל הנינטנדו 3DS.
המערכת הושקה ב־3 במרץ 2017 ביחד עם משחק ההשקה של הקונסולה The Legend of Zelda: Breath of the Wild ו־Just Dance 2017 (המשחקים נמכרים בנפרד מהקונסולה).
גרסה ניידת בלבד של הקונסולה, הנקראת נינטנדו סוויץ' לייט, הושקה בספטמבר 2019, ביחד עם גרסה חדשה של הנינטנדו סוויץ', ששופרו בה חיי הסוללה.
באוקטובר 2021 יצאה לאור גרסת OLED בעלת מסך מוגדל, מעמד גמיש ויציב משמעותית ביחס למודל המקורי, מערכת סאונד טובה יותר ושטח אחסון גדול יותר.
בשנת 2024 דווח שסוויץ היא הקונסולה המצליחה ביותר ביפן, ומכרה ברחבי העולם כ-140 מילון יחידות.
ב-16 בינואר 2025 נינטנדו הוציאה טריילר ברשתות החברתיות שמראה את הנינטנדו סוויץ' 2, עם מסך גדול יותר ואיכותי יותר, משחקים אקסקלוסיביים, ולשלטים שלו יכולת כמו של עכבר מחשב ובמקום להחליק על הקונסולה הם נצמדים אליה.
המשחקים מגיעים על מחסניות משחק שדומות לאלו של קונסולת ה-3DS אם כי לא קיימת אפשרות תאימות לאחור של ה-3DS וה-Wii U לסוויץ'.
ניתן גם לקנות את המשחקים בצורה דיגיטלית דרך החנות Eshop.
הקונסולה עצמה מורכבת מטאבלט עצמאי שניתן לחבר אותו לטלוויזיה בעזרת תחנת עגינה עם ממשק HDMI או לחבר אליו בקרי שליטה למשחק במצב נייד.
במצב של משחק בטלוויזיה ניתן להוציא מהקונסולה את שני הבקרים (Joy Cons) ולחבר אותם לשלט, שנקרא Grip.
במצב של משחק נייד (לא מהטלוויזיה), ניתן לחבר את ה־Joy Cons בחזרה אל הקונסולה, לקחת אותה ולשחק מכל מקום באותו המשחק ששוחק בטלוויזיה.
אפשר לשחק גם במצב שיתופי (co-op) עם שחקנים נוספים באמצעות משחק עם בקר אחד לכל שחקן.
הנינטנדו סוויץ לייט, היא גרסה של הסוויץ המיועדת למשחק במצב נייד בלבד.
יצאה ברחבי העולם ב-20 בספטמבר 2019, עם מחיר של 199.99 דולר ארצות הברית.[183] הוכרז לראשונה ביולי 2019, הSwitch Lite הוא יחידה אחת, המשלבת את ה-Joy-Con כחלק מהחומרה של היחידה הראשית, ומשתמשת במסך קטן יותר בגודל 5.5 אינץ' (14 ס"מ) באלכסון.
בנוסף, משטח כיוון רגיל מחליף את ארבעת לחצני הכיוון ב-Joy-Con המשולב השמאלי.
תוך שימוש בסוללה קטנה יותר מהמתג המקורי, ה-Switch Lite משתמש בערכת שבבים חסכונית יותר, ה-16 ננומטר Tegra X1+, כדי להאריך את זמן השימוש המשוער מ-2.5 ל-6.5 שעות ל-3-7 שעות בטעינת סוללה אחת.
ב-6 ביולי 2021, נינטנדו הכריזה רשמית על דגם חדש בשם Nintendo Switch - דגם OLED.
דגם ה-OLED כולל צג OLED בגודל 7 אינץ' (180 מ"מ) 720p, וכשהוא מחובר לעגינה, פלט ברזולוציית 1080p בדומה לדגם המקורי.
בנוסף, הוא כולל 64GB של אחסון פנימי, פונקציות שמע משופרות, גוף מסגסוגת מגנזיום ומעמד מתכוונן רחב יותר לשימוש במצב שולחן.
היחידה נשלחת עם מעגן חדש הכולל יציאת LAN קווית.
הוא כולל מפרט טכני דומה לזה של דגם ה-Switch הבסיסי, והוא תואם לכל משחקי ה-Switch והאביזרים הקיימים.
היחידה נשלחת בשני חבילות: אחת הכוללת תחנת עגינה שחור וג'וי-קון אדום וכחול (בדומה לערכת הצבעים המוגדרת כברירת מחדל של דגם הבסיס), ואחת הכוללת תחנת עגינה לבן וג'וי-קון לבן.
הוא שוחרר ב-8 באוקטובר 2021, לצד יציאת Metroid Dread, במחיר קמעונאי של $349.99. אולם מחירו ברחבי העולם שונה לעיתים קרובות.
כרטיס מסך ומעבד: הסוויץ' משתמש במעבד וכרטיס מסך מסוג "טגרה" של חברת אנבידיה (אנבידיה)
משקל: 398 גרם (כאשר ה־Joy Cons מחוברים); 297 גרם (ללא ה־Joy Cons)
אחסון: 32 גיגה־בתים של אחסון פנימי.
ניתן להוסיף אחסון של עד 2 טרה־בתים בעזרת כרטיס MicroSD.
סוללה: סוללה מסוג ליתיום איון בנפח 4310mAh.
הג'וי קון הוא השלט העיקרי של קונסולת ה-Switch.
הוא יכול לתפקד כשלט חוטי המחובר ישירות לקונסולה, וכן כשלט אלחוטי.
השלט הנוסף הוא שלט ה-pro, אך הוא אינו מגיע עם הקונסולה.
HD rumble אלמנט זה נועד לשפר את חוויית המשחק על ידי רטט ומדמה מצבים שונים באמצעות חוש המישוש.
בקר תנועה - אלמנט זה חש תנועה, בדומה לשלט של קונסולת ה-Wii, וכולל גירוסקופ ללכידת תנועות מורכבות.
מספר משחקים תומכים בפונקציה זו, למשל Mario Tennis Aces שבו אפשר לשחק את כל המשחק עם בקר התנועה, מה שמשפר את חוויית המשחק.
כמו כן, בג'ויקון בודד יש ג'ויסטיק אחד, אך ניתן לחבר שני ג'ויקונים באמצעות ™Joy-Con Grip, וכך הג'ויקון מתפקד בדומה לשלט של קונסולות ה-Xbox וה-Playstation.
בקיץ 2019 החלו להישמע ביקורות קשות על האיכות של הג'וי קונים: הדבק של הג'ויסטיק מתקלקל מהר יותר מהנדרש, וכתוצאה מכך, הג'ויסטיק נוטה לצדדים גם בלי לחיצות של המשתמש.
בעקבות תביעה מקיפה החליטו המשרדים האמריקאיים של נינטנדו לתקן בחינם בקרים, גם אם נגמרה האחריות עליהם, אך המבצע לא התנהל באף טריטוריה אחרת.
ה"דריפט" תועד גם בדגם הסוויץ' לייט כמה ימים אחרי השקתו.
נינטנדו הכריזה על שלט pro controler) Pro) לסוויץ', בדומה לשלט ה־Pro של ה־Wii U.
את השלט נינטנדו הציגה בטריילר של הקונסולה ומספר חברות צד שלישי הכריזו על מגנים לקונסולה ומעמד למצב משחק Tabletop.
כמו כן, הושק ליין המוצרים "נינטנדו לאבו", מספר ערכות של אביזרים מקרטון לבנייה עצמית, בשילוב עם טכנולוגיית הג'ויקונים.
סוגי ערכות: ערכת רובוט, ערכת דייג, ערכת פסנתר, ערכת רכב (עם תמיכה ב-mario kart 8 deluxe).
כמו כן, יש חברות צד שלישי המפתחות אביזרים נלווים, אך ללא תמיכה רשמית של נינטנדו.
ניתן לקשר את פרופילי המשתמש של Nintendo Switch לחשבון נינטנדו, המאפשר גישה לתכונות מקוונות ויכולת להוריד ולרכוש תוכנה מ-Nintendo eShop.
ניתן ליצור חשבון נינטנדו עם חשבון משירות רשת חברתית של צד שלישי או מזהה חשבון נינטנדו קיים מ-3DS או Wii U.
נינטנדו אינה מתכננת להציע שירותי רשת חברתית של צד ראשון ב-Switch, בשל קידום ה-Switch של נינטנדו בתור קונסולה ביתית.
במקום זאת, ניתן לקשר פרופילים לרשתות חברתיות קיימות כגון פייסבוק וטוויטר לצורך תכונות חברתיות ושיתוף.
שיתוף עם חברים ורשתות חברתיות
שחקנים יכולים לרשום חברים דרך קודי חברים כמו במערכות קודמות של נינטנדו, חיפוש חברים ברשת המקומית, דרך אינטראקציות מרובות משתתפים בעבר, או דרך פרופילי חשבון נינטנדו הרשומים כחברים באפליקציות לנייד של נינטנדו כגון.
במרץ 2017, נינטנדו הכריזה שיש להן תוכניות לספק שיטות אחרות לרישום חברים, כולל באמצעות מדיה חברתית של צד שלישי ובאמצעות מזהי חשבונות קיימים של נינטנדו.
תמיכה ברישום חברים ב-Switch דרך Facebook וטוויטר נוספה ב-13 במרץ 2018, כחלק מעדכון המערכת 5.0.0.
משחקי רשת ושירותי אונליין ייחודיים
בהתאם לקונסולות של מיקרוסופט וסוני, נדרש מנוי כדי לגשת למשחק מרובה משתתפים מקוון ברוב המשחקים.
המנוי של Nintendo Switch Online כולל גישה למשחק מקוון, צ'אט קולי, גישה לספרייה מתעדכנת של משחקי NES ו-SNES ו-Sega Genesis, ובהמשך נוספו הקונסולות GB ו-GBC ו-GBA Nintendo 64. וכן אפשרות לאחסון בענן.
האפליקציה לנייד של Nintendo Switch Online מאפשרת גישה לצ'אט קולי למנויי Switch Online, כמו גם גישה לאתרים מיקרו-ספציפיים למשחק.
בניגוד למתחרותיה, צ'אט קולי אינו נתמך דרך הקונסולה עצמה, ומחייב שימוש באפליקציה בסמארטפון כמו כן ישנה אפליקציה נפרדת המספקת גישה לבקרת הורים.
בזמן הכרזת הקונסולה, נינטנדו הכריזה על מספר כותרים שהושקו במיוחד לקונסולה החדשה.
כותר ההשקה של הקונסולה, במשחק זה לינק (Link) מתעורר לאחר שינה ארוכה וקם לממלכת Hyrule ההרוסה שנשלטת על ידי המלך גנון (Ganon) שגר בטירת היירול ועל לינק לעצור אותו מלהרוס את העולם.
משחק זה בסדרה הוא שונה מכיוון שהמשחק הוא משחק עולם פתוח, כלומר, השחקן יכול לחקור את העולם, לגלות מקומות חדשים ולפגוש באויבים בדרכו.
המשחק זכה לשבחים רבים ונחשב לאחד ממשחקי העולם הפתוח הכי טובים שנוצרו אי-פעם.
משחק זה הוא משחק מסיבות שמיועד למספר מרובה של משתתפים, המשחק משתמש בטכנולוגיית התנועה של ה-Joy-cons.
זהו משחק מסיבות, הכולל מבחר גדול של מיני-משחקים שמתארים מספר מצבים שונים כמו דו-קרב במערב הפרוע או חליבת פרה ברפת.
המשחק הוא אחד ממשחקי ההשקה של הסוויץ' ויצא לאור ב-3 במרץ 2017.
משחק לחימה שגם הוא משתמש בטכנולוגיית התנועה של ה-Joy-cons, רק שב-ARMS, ה-Joycons משמשים כאגרופיו של השחקן בזירת קרב וירטואלית.
המשחק מיועד למצב שחקן יחיד/2 שחקנים או למצב רב-משתתפים.
משחק זה יצא לאור ביוני 2017.
כמו כן, מעבר לשיטת משחק רגילה (1V1), אפשר גם לשחק במצב 2V2. ב
משחק זה הוא משחק פאזלים לשני שחקנים שהמטרה היא שיתוף פעולה על מנת לעבור את החידות ואת השלבים במשחק.
במשחק ישנם שתי דמויות - Snip ו-Clip שלכל אחת מהם תכונות ייחודיות העוזרות לעבור את השלבים.
המשחק יצא לאור במרץ 2017.
המשחק השני בסדרת ה-Splatoon, הוא משחק רב-משתתפים בסגנון יריות בגוף שלישי (Third-Person Shooter).
כמו במשחק הראשון, השחקן שולט ביצורים הנקראים "Inklings" ומצוידים ברובי-צבע המשחק יצא לאור ביולי 2017.
המשחק, שהושק 31 באוקטובר 2019, מדבר על הרפתקאותיו של לואיג'י לאחר שחבריו נחטפו על ידי האויב המושבע שלו, King Boo.
משחק זה יצא באוקטובר 2017, במשחק זה, מריו, לאחר תבוסה מביכה מול אויבו באוזר, (שקרע לו את הכובע) משתדל לנקום ופוגש בקפי, כובע עם רצונות חופשיים שמחליט לעזור לו.
במשחק פעולות חדשות שלא נראו במשחקים קודמים, עם חוויה של עד 80 שעות משחק ועולמות מגוונים וחדשים.
כמו כן, במהלך המשחק אפשר למצוא "ירחים" הניתנים להחלפה תמורת תלבושות, אביזרים לבית, ומדבקות לקיר.
ב-2 במאי 2018 יצא למשחק עדכון ובו התווסף לואיג'י, אחיו הצעיר של מריו.
העדכון מציע משחק בו השחקן מחביא בלון תוך פחות מ-30, שניות ומשיג בלונים של אחרים בזמן מוגבל.
המשחק כולל משחקי חברה ומשחקים קטנים (mini-games), ומעין משחק "קופסה" עם מבחר דמויות כגון: מריו, לואיגי, באוזר, פיץ ודמויות נוספות.
אפשר לשחק את המשחק עם אדם נוסף או Online.
משחק זה הושק ב-5 באוקטובר 2018.
במשחק יש שני מצבים עיקריים: מצב "רגיל"- טורנירים, משחקים אונליין, ומצב 'סווינג'- המשתמש בטכנולוגיית התנועה של הג'ויקונים.
מצב הרפתקה- במצב הרפתקה, נלחמים במפלצות, מתאמנים, ומבצעים אתגרים.
בספטמבר 2018, יצאה גרסה 2.0 המאפשרת לשחק את מצב ההרפתקה באופן מקוון, דמויות נוספות, ועוד.
משחק זה הושק ביוני 2018.
הכותרים של נינטנדו סוויץ' (רשימה חלקית)
נינוצ'קה רוסקה היא פמיניסטית, סופרת, עיתונאית ופעילת זכויות אדם פיליפינית, אשר פעילה בארגונים AF3IRM , Mariposa Center for Change, Sisterhood is Global והוועד היוזם של ברית מריפוסה (Ma-Al), מרכז רב-גזעי, רב-אתני לאקטיביסטיות הפועל להבנת ההצטלביות הקיימת בין הדיכויים על בסיס מעמד, גזע ומגדר, לקראת בניית פרקטיקות מקיפות יותר לשחרור נשים.
כסופרת, רוסקה זכתה בפרס הספר האמריקאי ב-1993 עבור הרומן שלה Twice Blessed.
רוסקה פרסמה שני רומנים, שני אוספי סיפורים קצרים וארבעה ספרי עיון.
הרומן שלה State of War נחשב כסיפור קלאסי על דיקטטורה של אנשים רגילים.
סיפוריה הקצרים זכו להכרה - הסיפור שלה "Epidemic" נכלל באנתולוגיה בעריכתו של ריימונד קארבר משנת 1986, 100 Short Stories in the United States וגם באוסף של כתב העת הספרותי Missouri Review" Best Published Stories in 25 Years, וסיפורה "Sugar & Salt" נכלל באוסף של Ms.
רוסקה חיברה שני רומנים רבי מכר, State of War ו-Twice Blessed.
האחרון זיכה אותה בפרס הספר האמריקאי לשנת 1993, פרס למצוינות בתחום הספרות.
ספרה האחרון הוא JMS: At Home In The World'', אשר נכתב במשותף עם חוזה מריה סיסון, אשר נכלל ברשימת הטרוריסטים של ארצות הברית.
רוסקה הייתה אסירה פוליטית תחת הדיקטטורה של פרדיננד מרקוס בפיליפינים.
היא נאלצה לצאת לגלות בהוואי, כאשר איימו עליה במעצר נוסף בשל עבודתה למען זכויות אדם.
רוסקה מונתה לרשימת "12 הנשים האסייתיות-אמריקאיות של תקווה" על ידי פרויקט התרבות "לחם ושושנים".
הנשים נבחרו על ידי חוקרים ומנהיגים קהילתיים עבור אומץ, חמלה ומחויבות לעזור לעצב את החברה.
הן נחשבות כמודלים לחיקוי עבור אנשים צעירים של צבע, אשר, במילותיה של גלוריה סטיינם, "נמנע מהם הידיעה שגדולה נראית כמוהם."
רוסקה עבדה עם אמנסטי אינטרנשיונל ועם מרכז PEN האמריקאי.
היא הייתה גם המייסדת והיו"ר הראשונה של GABNet, ארגון הסולידריות הגדול ביותר בין נשים אמריקאיות ופיליפיניות, אשר התפתח ל-AF3IRM.
היא הדוברת הבינלאומית של קמפיין "השושנה הסגולה" של GABNet נגד סחר בנשים, עם דגש על נשים פיליפיניות.
רוסקה השתתפה בכנס הנשים העולמי הרביעי של האו"ם, שהתקיים בבייג'ינג, ובכנס העולמי לזכויות אדם של האו"ם בווינה, אוסטריה.
בכנס זה, היא חיברה את הצהרת הניצולים, החתום על ידי ארבעה זוכי פרס נובל ומאות אסירי מצפון.
הצהרה זו היא הראשונה להחיל את המושג "עבדות מודרנית" לסחר בנשים.
היה זה גם בכנס בווינה שהסיסמה "זכויות נשים הן זכויות אדם" צברה תאוצה בינלאומית; רוסקה ייבאה את הסיסמה מתנועת הנשים בפיליפינים ועזרה להשיק אותה בזירה הבינלאומית.
רוסקה הייתה מזכירת העיתונות של טריבונל הנשים בהאג בנושא עבדות המין שהחלה יפן במהלך מלחמת העולם השנייה, אשר הרשיעה את מנהיגי צבא יפן מתקופת המלחמה, על יצירת מערכת ושימוש ב"נשות ניחומים".
רוסקה עוסקת באופן מיוחד במקורות הדיכוי של נשים, והממשק בין מעמד, גזע ומגדר בכל הנוגע לניצול, במטרה שנשים יוכלו לנוע לקראת בניית תאוריה ופרקטיקות מקיפות יותר של שחרור אמיתי עבור נשים.
היא מרצה לעיתים קרובות על נושאים כמו תיירות סקס, סחר, תעשיית כלות בהזמנה, אלימות נגד נשים, ורכיב ייצוא כוח העבודה של הגלובליזציה תחת האימפריאליזם.
רוסקה למדה באוניברסיטה של הפיליפינים ומתגוררת בקווינס, ניו יורק.
ניני ואסרה גאטרה היא שחקנית קולנוע וטלוויזיה, במאית ומפיקה קנייתית.
היא מוכרת בעיקר בשל התפקיד הראשי שלה באופרת הסבון Wingu la moto, ובשל ביטול הפודקאסט שלה בשנת 2016 בעקבות האשמות שהיא עוברת על חוקי אנטי-הלהט"ב של קניה.
ב-2003, ואסרה לוהקה בתפקיד הנבל הראשית באופרת הסבון הקנייתית Wingu la moto.
התפקיד זיכה אותה בשבחים ופרסים.
לאחר מכן היא כיכבה בסרטים כגון Project Daddy, The White Masai ו-Nairobi Half Life, וכתריסר סרטים נוספים.
בשנת 2015, היא לוהקה באחד התפקידים הראשיים בגרסה האפריקאית לתוכנית המצליחה עקרות בית נואשות, וב-2017 השתתפה בתוכנית Sense8. ואסרה עבדה גם כשדרנית בתחנת הרדיו Capital FM.
בשנת 2015, השיקה ואסרה יחד עם קארן לוקאס, הידועה בשם קאז (Kaz), פודקאסט בשם The Spread, שהרעיון מאחוריו הוא "נשים מדברות על מין" באופן סקס-פוזיטיבי.
אך ב-29 באוגוסט 2016, כתב אזיקיאל מוטואה, מנכ"ל מועצת בקרת הסרטים של קניה (Kenya Film Classification Board, KFCB) שהוא סבור שמדובר ב"תוכנית טלוויזיה לסבית" אשר מפרה את חוקי אנטי-הלהט"ב של קניה, ושהוא מתכוון לפתוח נגד התוכנית חקירה.
התוכנית אכן עוררה תגובות חריפות ברשת בקניה, שם יש טאבו נגד דיבור גלוי של נשים לגבי מין ומיניות, אך נראה כי האשמתו של מוטואה הייתה מבוססת רק על פרסומת לפודקאסט, בה מופיעות ביחד שתי המארחות.
הוא קרא לואסרה "לסבית מפורסמת", דבר שוואסרה התכחשה לו בריאיון משנת 2014, אך גם סירבה לתייג את עצמה כהטרוסקסואלית או ביסקסואלית.
התוכנית הייתה זמינה לצפייה ברשת What's Good (WGNTV), ערוץ VOD גלובלי הפועל גם בקניה.
עם הצהרתו של מנכ"ל המועצה, WGNTV ביטל את The Spread כחלק מן ההיצע של הערוץ.
ואסרה וקאז נאלצו למצוא מפיק חדש לתוכנית, דבר שהתקשו לעשות בקניה, מכיוון שהומופוביה היא הנורמה שם, המעוגנת גם בחוק בסופו של דבר, הפודקאסט בית חדש ב-iTunes, SoundCloud, ואתרי השמעה נוספים, בהם הוא ממשיך להצליח.
ואסרה מאז עזבה את הפודקאסט, וקאז ממשיכה לארח אותו בעצמה.
ניני הוא סרט קולנוע ישראלי משנת 1962 מסוגת דרמה רומנטית בבימויו של שלמה סוריאנו עם אריק איינשטיין ורונית כץ בתפקידים הראשיים.
התסריט נכתב על ידי שלמה סוריאנו והוא מבוסס על הספר "ניני, בת הדת האחרת" של מאיר זרחי משנת 1957.
המועצה לביקורת סרטים ומחזות בקשה לפסול את הסרט מפני שהופיעו בו בתחילתו שלוש שחקניות שחורות עם בגדי ים חושפני (ביקיני) ובעיקר בגלל על סיפור על יהודי שמתאהב בנוצרייה, לבסוף אושרה ההקרנה, אולם מן הסרט נשללו ההטבות המגיעות לסרט ישראלי על פי חוק הסרטים.
זה היה סרטו הראשון של אריק איינשטיין.
הוא מגלם תפקיד של צעיר יהודי המתאהב בצעירה נוצרייה למרות התנגדות מכל הצדדים.
את רונית כץ, יוצאת להקת הנח"ל, בחר סוריאנו מקרב תלמידות בית הספר למשחק "בית צבי".
הסרט הועלה להקרנת הבכורה בקולנוע "ארמון דוד", זכה לביקורות קשות, לא הצליח כלכלית ונשכח.
הסרט צולם על רקע רחובות ונופים של תל אביב-יפו בשנות ה-60.
חברת יונייטד קינג הפיקה מארז סרטי DVD של אריק איינשטיין, והסרט הופץ במהדורה דיגיטלית משופרת.
חנן יעקובי (אריק איינשטיין) הוא צעיר בן תפנוקים שלא חסר לו דבר.
אביו (יעקב איינשטיין) הוא בעל מפעל וחנן עובד שם בעבודה פקידותית ומשעממת, מרבה לאחר לעבודה ולהתעסק בתחביבו, ציור.
אביו מזמן אותו לשיחה ואומר לו כי הוא מייעד אותו לממשיכו אך את חנן זה לא מעניין.
חברתו תמר (נורית נאמן) היא בתו של השותף במפעל ורוצה להתחתן עם חנן ולהקים משפחה אך חנן מסרב.
יום אחד יוצא חנן לצייר ביפו העתיקה.
הוא עובר בשוק הפשפשים ועולה על גבעה הצופה על החוף.
שם הוא מבחין באישה קשישה (בטי סגל) שעומדת להתעלף.
הוא חש אליה, תומך בה ומלווה אותה לביתה.
היא אומרת לו שבתה ניני (רונית כץ), עובדת כאחות בבית החולים של המיסיון.
חנן מוצא אותה בבית החולים ומתאהב בה מיד.
היא אומרת לו שהיא נוצרייה ושמה המלא הוא יוהנה על שם יוהנה הקדושה.
הם מטיילים באתרי תל אביב - רחוב דיזנגוף, כיכר הבימה, גן החיות ועוד ומסיימים בשקיעה רומנטית בחוף יפו.
כומר הקהילה (נפתלי יבין) נפגש עם חנן וניני ומנסה לשכנע אותם להפסיק את יחסיהם, אך ללא הצלחה.
הם נוסעים לטיול צפונה עם דני ואורנה חברים של חנן ומבקרים בקיבוץ ובכנרת שם הם מממשים את אהבתם.
תמר מארגנת נשף בבית הוריה.
ניני זוכה ליחס משפיל מתמר וחברותיה ובורחת מהבית.
חנן מנסה לחפש אותה בלילה ביפו.
לבסוף הוא מוצא אותה והם מתחבקים.
שחקןתפקיד אריק איינשטיין חנן יעקובי רונית כץ ניני נפתלי יבין כומר יעקב איינשטיין מר יעקובי גיזלה אנסקי גב' יעקובי בטי סגל אמא של ניני נורית נאמן תמר רפי שחר דני, חבר של חנן אברהם ארגמן פקיד
ניניה סרסלו (בפינית: Ninja Sarasalo; נולדה ב-8 במאי 1982) היא זמרת ודוגמנית פינית.
סרסלו נולדה בהלסינקי, סבתה הייתה ממוצא שוודי ורוסי.
כדוגמנית היא עבדה עבור חברת הקוסמטיקה "Garnier" ותמונותיה הופיעו במגזינים Elle וGQ.
היא צעדה בתצוגות אופנה במילאנו ופריז.
ב-1999 הופיעה בקליפ של להקת HIM.
ב-2001 הופיעה בסרט הצרפתי "Absolument fabuleux" לצד נטלי ביי.
ב-2006 ניניה סרסלו הוציאה את הסינגל הראשון שלה כזמרת הנקרא "Fashion" ודורג במקום הראשון בטבלאות בפינלנד, אלבומה הראשון "I Don't Play Guitar" יצא בתחילת 2007.
ב-2008 השתתפה בתחרות לבחירת נציג פינלנד לאירוויזיון עם השיר "Battlefield of Love" אך לא עלתה לגמר התחרות.
נינטנדו לאבו היא פלטפורמת משחקי קונספט שפותחה על ידי חברת נינטנדו לשימוש עם קונסולת המשחק נינטנדו סוויץ'.
נינטנדו לאבו יצאה במקור לשווקים באפריל 2018.
הפלטפורמה משתמשת בערכות שונות הכוללות מגזרי קרטון ומספר חפצים פשוטים נוספים שיש להרכיב בשילוב עם הבקרים של נינטדו סוויץ' ועם הבקר Joy-Con כדי ליצור את הבקרים הנחוצים ליצירת אינטראקציה עם תוכנת המשחק.
רובה מכונית הפועלת באמצעות שלט רחוק
נינחורסג (בשומרית: 𒀭𒎏𒄯𒊕) או נינמח (Ninmah) או נינטור (Nintur) הייתה האלה האם במיתולוגיה המסופוטמית של שומר העתיקה; היא ידועה באכדית כבלת אילי (בעלת האלים).
אלת פריון ובוראת האדם, תוארה כבת-זוגו אך גם יריבתו של האל אנכי, בכמה מן המיתוסים העתיקים ביותר שתועדו בכתב יתדות, כמו אנכי ונינמח.
המילה "נין" בשומרית פירושה "גבירה": אלה או אישה רמת-מעלה, ו"חורסג" פירושו הר קדוש, אולי ברמז לאתר מקדשה בארידו.
"נינ-מח" פירושו "גבירה דגולה", ו"נינ-טו" פירושו "גבירה יולדת" או "גבירה מעניקה חיים".
תארים נוספים בשומרית שקרוב לוודאי מיוחסים לאותה אלה, או זוהו עמה מאוחר יותר, הם "נינמנה", ו"ארורו".
כבת-זוגו של אנכי כונתה "דאמגאלנונה" ("רעייתו הדגולה של השליט") ו"דאמקינה" ("רעייה אמיתית").
בתפקידה כאם והמיילדת כונתה "שאסורו" ("האלה הרחם") ו"טאבסוט אילי" ("מיילדת האלים").
לפעמים זוהתה נינחורסג בתהליך סינקרטיזם עם נינליל ("גבירת הרוח"), בת זוגו של אנליל, ואימם של נינורתה, סין ונרגל.
אלה בבלית מקבילה לנינחורסג נקראה באכדית מאמי, מאמא או מאמיטום, שפירושם "אמא", או בלת-אילי, שפירושו "גבירת האלים".
במילון אמורי–אכדי המתוארך לימי עמורפיא (חמורבי) או רים-סין הראשון, מובאת אשרה, הידועה כאשת אל אבי האלים, בטור המלים האמוריות כמקבילה לבלת אילי (DIĜIR.MAḪ בשומרוגרמות, נהגה Bēlet-ilī) בטור המלים האכדיות.
נראה שפולחנה התקיים בעיקר בתקופת השושלות הקדומות, באלף השלישי לפנה"ס.
מקום מקדשה, כמו של בן-זוגה אנכי, היה בארידו, וכן מזכירים אותה כפטרונית של כיש.
בתבליטים שומרים ואכדיים היא מתוארת לעיתים עם שיער בצורת האות Ω (אומגה), ומחזיקה אלה או שרביט עם אותו האות, שהיה ככל הנראה סמלה.
סמל זה מופיע על אבני דרך שומריות החל מן האלף השלישי לפנה"ס, וייתכן שסימל צורת רחם.